روسیه قاره دینگیز کرچ بوغوزیده قولگه آلگن حربی کیمه لرنی اوکراین گه تسلیم ایتیب بیردی.
اوکراین نینگ نیکوپول، ینگی ایشیک و بردیانسک حربی کیمه لری نینگ اوکراین نینگ اودیسا شهریگه حرکت قیلگن لیگی بیلدیریلدی.
روسیه تشقی ایشلر وزیرلیگیدن بیریلگن بیاناتده؛ تیگیشلی تیکشیروونینگ عملگه آشیریلیشی بیلن کیمه لرنینگ اوکراین گه تسلیم ایتیلگن لیگینی معلوم قیلدی.
اوکراین تشقی ایشلر وزیری اورینباسری ایلینا زرکال ایسه فیسبوک آرقه لی پایلشگن معلوماتده، لاهی محکمه سیده جریان نینگ دوام ایته جگینی معلوم قیلیب، "مقصدیمیز قانونلرنینگ اخلالینی یوزه گه چیقریش و جبراننی قولگه کیریتیش دیر" دیب ایتدی.
روسیه حربی کیمه لر اوتگن ییلی نوامبر آییده قاره دینگیز کرچ بوغوزی ساحه سیده سوو حدودینی اخلال قیلگن لیگی بیلن عیبلب اوکراین دینگیز کوچلری نینگ 3 حربی کیمه سینی قولگه آلیب پرسونللرینی نظارت گه تشله گن ایدی.
خلق ارا دینگیز حقوقی محکمه سی می آییده روسیه تامانیدن قولگه آلینگن 3 کیمه بیلن 24 نفر پرسونلی نینگ آزاد ایتیلیشی بوییچه قرار قبول قیلگن ایدی.
روسیه بیلن اوکراین اورته سیده کرچ بوغوزی بحرانی نینگ آرتیدن قولگه آلینگن 24 نفر اوکراین لیک دینگیزچی نی اوز ایچی گه آلگن اسیر المه شووی سپتامبر آییده عملگه آشیریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
